
III.  OBRAZLOŽENJE  II. IZMJENA I DOPUNA PRORAČUNA GRADA SLUNJA ZA 2026. GODINU


       U skladu s odredbama Zakona o proračunu (N.N. 144/2021), Pravilnika o proračunskim klasifikacijama (N.N. 4/24 i 122/25), te Pravilnika o proračunskom računovodstvu i računskom planu (N.N. 158/23 i 154/24) sačinjen je prijedlog drugih izmjena i dopuna Proračuna Grada Slunja za 2026. godinu. 
Izmjenama i dopunama proračuna Grada Slunja za 2026. godinu pristupa se zbog korekcija
planiranih sredstva za određene proračunske prihode i rashode obzirom na očekivano ostvarenje prihoda i očekivane troškove projekata koji se planiraju realizirati. 


Navedenim izmjenama i dopunama proračuna Grada Slunja za 2026. godinu predlaže se smanjenje prihoda i primitaka tekuće godine sa 10.918.621,18 € za 2.206.095,00 €, te bi oni sad iznosili 8.712.526,18 €. 


Podsjećam da su u Proračun Grada Slunja za 2026. godinu u cijelosti uključeni financijski planovi gradskih proračunskih korisnika (Dječji vrtić Slunj, Pučko otvoreno učilište Slunj, Knjižnica i čitaonica Slunj, Vijeće srpske nacionalne manjine), odnosno njihovi vlastiti prihodi i primici, te rashodi i izdaci proračunskih korisnika koje financiraju iz tih prihoda. 
Struktura prihoda je slijedeća:
· Prihodi Grada Slunja              	8.012.294,54 €
· Prihodi Dječjeg vrtića Slunja	656.015,00 €
· Prihodi Pučkog otvorenog učilišta Slunj	35.316,64 €
· Prihodi Knjižnice i čitaonice Slunj	7.900,00 €
· Prihodi Vijeća srpske nacionalne manjine                                     1.000,00 €


Uz prihode i primitke tekuće godine, planiran je i prijenos rezultata poslovanja iz 2025. godine koje su ostvarili Grad Slunj i njegovi proračunski korisnici u sumarnom iznosu 1.882.713,12 €, odnosno pojedinačno kako slijedi: 
· Grad Slunj – višak prihoda                                      1.944.475,47 €
· Dječji vrtić Slunj – manjak prihoda                            - 62.044,66 €
· Pučko otvoreno učilište Slunj – manjak prihoda              - 398,40 €
· Knjižnica i čitaonica Slunj – višak prihoda                        680,71 €

Podsjećam da su ostvareni manjkovi Dječjeg vrtića Slunj i Pučkog otvorenog učilišta Slunj zapravo metodološki manjkovi nastali zbog ulaska u lokalnu riznicu i primjene novog Pravilnika o proračunskom računovodstvu, gdje se troškovi plaća za mjesec prosinac evidentiraju u tekućoj godini a plaćanja se obavljaju u siječnju naredne godine.
                 

Uključivanjem stvarno ostvarenih viškova prihoda iz prethodne godine u proračun, raspoloživi prihodi i primici u 2026. godini iznose 10.595.239,30 €.



Raspored prihoda po skupinama ekonomske klasifikacije daje se u nastavku:
	PRIHODI
	PLAN 
	PROMJENA
	NOVI PLAN

	Prihodi od poreza
	2.356.000,00
	102.000,00
	2.458.000,00

	Pomoći iz inozemstva i od subjekata unutar općeg proračuna
	6.142.388,54
	-2.276.790,00
	3.865.598,54

	Prihodi od imovine
	258.796,00
	-3.350,00
	255.446,00

	Prihodi od upravnih i administrativnih pristojbi, pristojbi po posebnim propisima i naknada
	
1.950.050,00
	
40.200,00
	
1.990.250,00

	Prihodi od prodaje proiz. i robe, pruž. usluga i prihodi od donacija
	81.686,64
	1.145,00
	82.831,64

	Kazne, upravne mjere i ostali prihodi
	18.000,00
	4.000,00
	22.000,00

	Prihodi od prodaje neproiz. dugotrajne imovine
	36.000,00
	2.000,00
	38.000,00

	Prihodi od prodaje proizvedene dugotrajne imovine
	75.700,00
	-75.300,00
	400,00

	Preneseni viškovi iz prethodnih godina
	1.882.713,12
	0,00
	1.882.713,12

	UKUPNO
	12.801.334,30
	-2.206.095,00
	10.595.239,30




Rashodi i izdaci Grada Slunja i njegovih proračunskih korisnika planirani su na razini raspoloživih prihoda i primitaka – 10.595.239,30 €. 
Raspored rashoda i izdataka po skupinama ekonomske klasifikacije daje se u nastavku:
	RASHODI I IZDACI
	PLAN
	PROMJENA
	NOVI PLAN

	Rashodi za zaposlene
	2.020.885,00
	23.032,00
	2.043.917,00

	Materijalni rashodi
	3.291.807,34
	-128.287,26
	3.163.520,08

	Financijski rashodi
	20.260,00
	0,00
	20.260,00

	Subvencije
	129.900,00
	0,00
	129.900,00

	Pomoći dane u inozemstvo i unutar općeg proračuna
	285.513,00
	-27.780,00
	257.733,00

	Naknade građanima i kućan. na temelju osiguranja i dr.naknade
	170.130,00
	-14.500,00
	155.630,00

	Ostali rashodi
	993.987,50
	-169.600,00
	824.387,50

	Rashodi za nabavu neproizvedene dugotrajne imovine
	103.900,00
	-21.400,00
	82.500,00

	Rashodi za nabavu proizvedene dugotrajne imovine
	1.615.088,14
	-157.073,80
	1.458.014,34

	Rashodi za dodatna ulaganja na nefinancijskoj imovini
	4.112.863,32
	-1.710.485,94
	2.402.377,38

	Izdaci za otplatu glavnice primljenih kredita i zajmova
	57.000,00
	0,00
	57.000,00

	UKUPNO
	12.801.334,30
	-2.206.095,00
	10.595.239,30




U nastavku slijedi pojašnjenje izmjena Proračuna Grada Slunja za 2026. godinu:


OBRAZLOŽENJE OPĆEG DIJELA PRORAČUNA 

A. RAČUN PRIHODA I RASHODA

PRIHODI
- Skupinu prihoda 61 Prihodi od poreza povećavamo sa planiranih 2.356.000,00 € na 2.458.000,00 €. Najznačajnija sredstva planiraju se s osnova prihoda od poreza na dohodak – 2.250.000,00 €.
Podsjećam da udio Grada Slunja u prihodima od poreza na dohodak iznosi 74%, a u istom iznosu Grad snosi i troškove povrata poreza na dohodak po godišnjoj prijavi. Troškovi povrata poreza na dohodak po godišnjoj prijavi su dosta veliki i to prvenstveno zbog povrata poreza na dohodak mladim osobama (mladim osobama do 25 godina uplaćeni porez na dohodak se vraća u cijelosti, a mladima od 26 do 30 godina starosti vraća se 50% uplaćenog poreza).
Ovdje su planirani i prihodi od poreza na promet nekretnina – cca 115.000,00 €, poreza na potrošnju alkoholnih i bezalkoholnih pića – cca 75.000,00 €, te poreza na nekretnine – cca 18.000,00 €.

- Skupinu prihoda 63 Pomoći iz inozemstva i od subjekata unutar općeg proračuna smanjujemo  sa prvotno planiranih 6.142.388,54 € na 3.865.598,54. 
Najznačajnija sredstva od pomoći očekuje Grad Slunj -  3.482.798,54 €. 
Značajna sredstva planirana su s osnova pomoći iz Europske unije za sufinanciranje slijedećih projekata:
· Sanacija odlagališta komunalnog otpada Pavlovac                                     483.000,00 €
· Izmjene Prostornog i Urbanističkog plana uređenja Grada Slunja               48.000,00 €
· Sanacija mjesnog doma u Furjanu                                                                 57.440,00 €
· Revitalizacija zelene infrastrukture urbanog područja Grada Slunja          855.870,00 €
· Poboljšanje kvalitete života uz slunjske rijeke                                              46.400,00 €
· Gradovi prijatelji                                                                                           24.530,00 €
· Crošnjica                                                                                                   10.673,00 €
Napominjem da ovdje u potpunosti ukidamo prvotno planirane europske pomoći za cjelovitu obnovu Starog grada Slunja (1.275.000,00 €), obzirom da još nije objavljen natječaj na koji prijavljujemo taj projekt.
Grad Slunj očekuje državne pomoći  s osnova  sufinanciranja slijedećih projekata:
· Izgradnja prilazne ceste prema uređaju za pročišćavanje otpadnih voda      40.600,00 €
· Sanacija zidova Starog grada Slunja                                                          150.000,00 €
· Revitalizacija zelene infrastrukture                                                            144.000,00 €
· Izrada projektne dokumentacije za prometni terminal                               100.000,00 €
· Uređenje i opremanje dječjeg igrališta u Ulici Petra Svačića                       34.650,00 €
· Opremanje Dječjeg vrtića Slunj potrebnom opremom i namještajem          24.400,00 €
· Osiguranje pristupačnosti za invalidne osobe                                               10.000,00 €
· Stambeno zbrinjavanje mladih obitelji                                                          20.000,00 €
· Izgradnja spomen obilježja u Ladihovićevoj ulici                                           4.500,00 €
Napominjem da kod državnih pomoći za kapitalne projekte u potpunosti ukidamo prvotno planirane pomoći za izgradnju uređaja za pročišćavanje otpadnih voda (275.000,00 €), za cjelovitu obnovu Starog grada Slunja (112.500,00 €), a smanjujemo i planirane potpore za sufinanciranje izgradnje prilazne ceste prema uređaju za pročišćavanje otpadnih voda (sa 160.000,00 € na 40.600,00 €),  obzirom nije bilo natječaja na koje bi mogli prijaviti te investicije, pri čemu neke investicije nisu ni započete.
Državne pomoći očekuju se i s osnova sredstava fiskalnog izravnanja -  596.000,00 €, s osnova pomoći za fiskalnu održivost dječjih vrtića – 330.700,00 €, nacionalnog sufinanciranja projekta uređenja mjesnog doma u Furjanu – 14.360,00 €, nacionalnog sufinanciranja projekta Poboljšanja kvalitete života uz slunjske rijeke – 25.000,00 €, te od Ministarstva znanosti, obrazovanja i mladih RH za projekt održavanja edukativnih, sportskih i kulturnih aktivnosti djece – 25.810,00 €
Grad Slunj očekuje i pomoći od Karlovačke županije. Očekujemo pomoći s osnova sufinanciranja nabave i postavljanja interpretacijskih alata u sklopu provedbe krovnog interpretacijskog plana – 4.000,00 €, sterilizacije pasa i mačaka – 2.500,00 €, te organizacije manifestacije Rastoke trail – 3.500,00 €. 
Planirane su i  kapitalne pomoći od izvanproračunskih korisnika: 
- od Hrvatskih voda s osnova sufinanciranja izgradnje pristupne ceste uređaju za pročišćavanje otpadnih voda  - 250.000,00 €
- od Fonda za zaštitu okoliša i energetsku učinkovitost s osnova refundacije i sufinanciranja troškova sanacije odlagališta komunalnog otpada Pavlovac – 53.900,00 €

Napominjem da ovdje smanjujemo planirane pomoći Hrvatskih voda za sufinanciranje izgradnje pristupne ceste uređaju za pročišćavanje otpadnih voda (sa 472.000,00 € na 250.000,00 €), te u potpunosti ukidamo planirane pomoći Fonda za zaštitu okoliša i energetsku učinkovitost s osnova sufinanciranja digitalizacije poslovanja (27.500,00 €), kao i pomoći HZZO-a, HZZ-a i HZMO-a za sufinanciranje troškova obnove i uređenja zgrade u Školskoj k.br.1 (60.000,00 €), obzirom planirani natječaji do sad nisu objavljeni. 
Tekuće pomoći od izvanproračunskih korisnika očekuju se od:
- Hrvatskih cesta s osnova sufinanciranja troškova zimske službe u 2026. godini – 85.910,00 €, 
- Hrvatskih cesta s osnova refundacije troškova zimske službe za studeni i prosinac 2025. godine – 33.755,54 €,
- Fonda za zaštitu okoliša i energetsku učinkovitost s osnova sufinanciranja i refundacije tekućih troškova projekta sanacije odlagališta komunalnog otpada Pavlovac – 3.300,00 €
Dječji vrtić Slunj planira pomoći u iznosu 374.000,00 €.
Očekuju pomoći Općine Rakovica za rad područnog odjeljenja vrtića u Rakovici – 303.000,00 €, pomoći Općine Cetingrad s osnova sufinanciranja smještaja djece s područja njihove Općine u vrtiću Slunj – 56.000,00 €, te pomoć Ministarstva znanosti, obrazovanja i mladih RH za program predškolskog obrazovanja Dječjeg vrtića Slunj – 5.000,00 €.
Dječji vrtić Slunj očekuje i pomoći za provedbu projekta Rastimo zajedno koji ima za cilj osiguranje povećanog sudjelovanja u ranom i predškolskom odgoju i obrazovanju za ranjive skupine djece. Projekt je prošao na natječaju, provodit će se tijekom 2026., 2027. i 2028. godine, a financira se iz Europskog socijalnog fonda plus i iz sredstava nacionalnog sufinanciranja EU projekata. Za 2026. godinu očekuju se prvi troškovi i prve pomoći u visini 10.000,00 €.
Pučko otvoreno učilište Slunj planira pomoći Ministarstva kulture i medija s osnova sufinanciranja troškova organizacije Folklornih susreta – 2.500,00 €. 
Knjižnica i čitaonica Slunj planira pomoći u iznosu 6.300,00 € i to Ministarstva kulture i medija za projekt opremanja knjižnice novim knjigama i časopisima.
Napominjem da se kod Knjižnice i čitaonice u potpunosti ukidaju  prvotno planirana sredstva pomoći iz Europskog socijalnog fonda plus i nacionalnog sufinanciranja za projekt „Bibliokombi – znanje na kotačima“ u ukupnom iznosu 189.538,00 €. Do umanjenja dolazi zbog sporazumnog raskida ugovora o dodjeli sredstava do kojeg su dovele okolnosti tijekom provedbe projekta, a koje onemogućuju dalju provedbu projektnih aktivnosti u ugovorenom opsegu, rokovima i na način kojim bi se osigurala kvalitetna realizacija projekta. 


Skupinu prihoda 64 Prihodi od imovine planiramo u iznosu 255.446,00 € i radi se o gradskim prihodima. 
Planirani su prihodi s osnova naplate ulaza na javnu turističku infrastrukturu (novi most i šetnicu u Rastokama) – cca 160.000,00 €, zakupa javnih gradskih površina - cca 16.316,00 €, zakupa poslovnih prostora -cca 27.000,00 €, najma gradskih stanova -cca 13.000,00 €, zakupa državnog poljoprivrednog zemljišta -cca 11.000,00 €, naknade za ceste -cca 2.000,00 €, naknade HT-a za pravo služnosti odnosno pravo puta na javnim površinama grada - cca 11.100,00 €, naknade za eksploataciju mineralnih sirovina - cca 2.000,00 €, naknade za koncesije - cca 350,00 €, te prihodi od kamata - cca 680,00 €. 
Grad Slunj planira i prihode od spomeničke rente - cca 11.000,00 €, te naknade za zadržavanje nezakonito izgrađenih zgrada -cca 1.000,00 €. 

Skupina prihoda 65 Prihodi od upravnih i administrativnih pristojbi, pristojbi po posebnim propisima i naknada planirana je u iznosu 1.990.250,00 €. Sredstva su planirali Grad Slunj – 1.711.150,00 €, Dječji vrtić Slunj – 278.000,00 € i Knjižnica i čitaonica Slunj – 1.100,00 €.
Grad Slunj najznačajnije prihode planira s osnova naplate komunalne naknade – 1.430.000,00 €. Planirani su i prihodi od naplate zaustavljanja i parkiranja turističkih autobusa u zoni posebnog prometnog režima u širem području naselja Rastoke – 90.000,00 €, komunalnog doprinosa – 83.000,00 €, vodnog doprinosa – 500,00 €, šumskog doprinosa – 15.200,00 €, turističke pristojbe – 22.000,00 €, refundacije troškova iz prethodnih godina – 70.000,00 €, te ostali nespomenuti prihodi – 450,00 €. Refundacije troškova iz prethodnih godina planirane su u većem iznosu zbog podmirenja duga tvrtke Apex-ing d.o.o. za naknadu štete i parničnih troškova temeljem izvansudske nagodbe – 65.000,00 €.
Dječji vrtić Slunj očekuje prihode s osnova sufinanciranja cijene usluge smještaja djece od strane roditelja u iznosu 278.000,00 €. Napominjem da se s osnova uplata roditelja čija su djeca smještena u vrtiću u Rakovici  očekuje prihod od 50.000,00 €, dok se s osnova uplata roditelja čija su djeca smještena u vrtiću u Slunju očekuje prihod od  228.000,00 €.
Knjižnica i čitaonica Slunj planira ostvariti 1.100,00 € prihoda s osnova članarina.

Skupinu prihoda 66 Prihodi od prodaje proizvoda i robe te pruženih usluga i prihodi od donacija planiramo u iznosu 82.831,64 €.  
Sredstva su planirali Grad Slunj – 44.500,00 €, Pučko otvoreno učilište Slunj – 32.816,64 €, Dječji vrtić Slunj -4.015,00 €,  Knjižnica i čitaonica Slunj – 500,00 €, te Vijeće srpske nacionalne manjine – 1.000,00 €.
Grad Slunj planira ostvariti prihod s osnova obavljanja poslova obračuna i naplate naknade za uređenje voda u ime i za račun Hrvatskih voda – 7.000,00 €, donacije za provođenje projekta Potencijali zajednice – 35.000,00 €, a ovdje se planira i prihod s osnova darovanja zemljišta za formiranje parcele pristupne ceste uređaju za pročišćavanje otpadnih voda  vrijednosti cca 2.500,00 €. 
Pučko otvoreno učilište Slunj planira ostvariti 12.000,00 € s osnova prihoda od najma poslovnog prostora te prodaje ulaznica za predstave, koncerte i slično. 
Pučko otvoreno učilište Slunj očekuje i  18.871,64 € temeljem donacija Zajednice športskih udruga Grada Slunja na ime sufinanciranja troškova plaća djelatnice koja vodi računovodstvo za Zajednicu i sportske klubove te materijalnih troškova, te 1.945,00 € s osnova donacija drugih pravnih osoba za organizaciju manifestacija.
Dječji vrtić Slunj očekuje prihode od prodaje viška proizvedene električne energije – 3.015,00 €, te donaciju namirnica vrijednosti cca 1.000,00 €. 
Knjižnica i čitaonica Slunj očekuje donaciju knjiga vrijednosti cca 500,00 €.
Vijeće srpske nacionalne manjine ostvarilo je donaciju od Srpskog narodnog vijeća za uređenje objekta koji koriste – 1.000,00 €.

Na skupini 68 Kazne, upravne mjere i ostali prihodi, Grad Slunj planira prihod od 22.000,00 €  s osnova naplate kazni za neplaćanje parkiranja i prometne prekršaje, te komunalnih kazni.

U okviru skupine 71 Prihodi od prodaje neproizvedene dugotrajne imovine, Grad Slunj planira prihode od prodaje gradskog zemljišta – 33.000,00 €, te prihode od prodaje građevinskog zemljišta u vlasništvu države (država prodaje zemljište a prihod ustupa jedinici lokalne samouprave na čijem je području zemljište) – 5.000,00 €.

U okviru skupine 72 Prihodi od prodaje proizvedene dugotrajne imovine, Grad Slunj planira sredstva od otkupa stanova sa stanarskim pravom – 400,00 €. 
U potpunosti se ukidaju prvotno planirana sredstva od prodaje 2 gradska stana (75.000,00 €), obzirom prodaja nije realizirana. 



RASHODI
U okviru razreda 3 Rashodi poslovanja i razreda 4 Rashodi za nabavu nefinancijske imovine dan je plan rashoda po ekonomskoj klasifikaciji pri čemu naglašavamo da su tu zajednički obuhvaćeni rashodi Grada Slunja i njegovih proračunskih korisnika: Dječjeg vrtića Slunj, Pučkog otvorenog učilišta Slunj, Knjižnice i čitaonice Slunj i Vijeća srpske nacionalne manjine. 

- Skupina 31 Rashodi za zaposlene planirana je u iznosu 2.043.917,00 €, a obuhvaća troškove plaća i materijalnih prava zaposlenih djelatnika u Gradu Slunju, Dječjem vrtiću Slunj, Pučkom otvorenom učilištu Slunj i  Knjižnici i čitaonici Slunj. 
Sredstva se povećavaju zbog osiguranja sredstava za isplate otpremnina djelatnicama Dječjeg vrtića koje odlaze u mirovinu, te zbog provođenja novog projekta Dječjeg vrtića - Rastimo zajedno, gdje dolazi do novog zapošljavanja.

- Skupina 32 Materijalni rashodi planirana je u iznosu 3.163.520,08 €, a obuhvaća troškove Grada Slunja i svih proračunskih korisnika. Ovdje su planirana sredstva za troškove električne energije, goriva, uredskog i drugog materijala, telefona, poštarine, zakupnine, naknade Ministarstvu financija za naplatu poreznih prihoda, naknade za rad Gradskog vijeća, Savjeta mladih, mjesnih odbora, rashoda za usluge održavanja komunalne infrastrukture, objekata, opreme, intelektualne usluge, računalne usluge, usluge odvjetnika, troškovi sudskih postupaka, komunalne usluge,  troškovi organizacije raznih događanja i slično. 
Najznačajniji troškovi, čak 1.559.230,00 €, planirani su za održavanje komunalne infrastrukture odnosno za održavanje nerazvrstanih cesta, javne rasvjete, groblja i mrtvačnica, te za održavanje i čišćenje javnih površina. Značajna sredstva planirana su i za troškove materijalnih rashoda novog projekta Revitalizacija zelene infrastrukture – 215.570,00 €.

- Skupina 34 Financijski rashodi planirana je u iznosu 20.260,00 €, a obuhvaća troškove bankarskih usluga i zateznih kamata te ostalih financijskih rashoda Grada Slunja, Pučkog otvorenog učilišta Slunj, Knjižnice i čitaonice Slunj i Vijeća srpske nacionalne manjine.

- Skupina 35 Subvencije planirana je u iznosu 129.900,00 €. Veći iznosi subvencija planirani su za subvencioniranje redovnog rada Centra za gospodarenje otpadom Kodos d.o.o. – 58.200,00 €, te za emitiranje programa Radio Slunja – 55.000,00 €. Planirane su i subvencije za poduzetnike, za pokretanje odnosno razvoj njihovih gospodarskih aktivnosti – 10.000,00 €, te subvencije poljoprivrednicima – 6.700,00 €. 

- Skupina 36 Pomoći dane u inozemstvo i unutar općeg proračuna planirana je u iznosu 257.733,00 €, a obuhvaća pomoći Karlovačkoj županiji i njezinim proračunskim korisnicima. Pomoći Karlovačkoj županiji planirane su s osnova sufinanciranja dogradnje školske sportske dvorane Osnovne škole Slunj sa vanjskim sportskim igralištem, s osnova pomoći u projektu Dom za starije i nemoćne – podružnica Slunj, te s osnova sudjelovanja u nekim zajedničkim akcijama i projektima – 168.200,00 €. 

Osigurana su i sredstva pomoći Osnovnoj školi Slunj za troškove nabave radnog materijala za učenike, troškove organizacije produženog boravka u školi i druge potrebe – 77.633,00 €, pomoći Srednjoj školi Slunj – 7.900,00 €, te pomoći Glazbenoj školi - 4.000,00 €.

- Skupina 37 Naknade građanima i kućanstvima na temelju osiguranja i druge naknade planirana je u iznosu 155.630,00 €, a obuhvaća naknade građanima u obliku novčanih isplata ili osiguranja nekih pogodnosti i prava u naravi. Većinski se sredstva realiziraju kroz Socijalni program gdje su osigurana sredstva u ukupnom iznosu 108.500,00 € za isplatu jednokratnih novčanih pomoći i subvencije troškova stanovanja socijalno ugroženim obiteljima, sredstva pomoći za opremu novorođenčeta, sufinanciranje smještaja djece u dječji vrtić, prijevoz učenika i slično. Osigurana su i sredstva za isplatu stipendija učenicima i studentima – 22.500,00 €, sredstva za troškove organizacije rada Poliklinike Suvag Karlovac u Slunju – 13.300,00 €, sufinanciranje sterilizacije pasa i mačaka – 5.000,00 €, sufinanciranje prijevoza vode građanima na područjima gdje nema vodovodne mreže – 5.000,00 €, te sredstva za novčane nagrade – 1.330,00 €. 

- Unutar Skupine 38 Ostali rashodi obuhvaćeni su troškovi pomoći tvrtkama koje su u vlasništvu ili suvlasništvu Grada, udrugama građana, poljoprivrednim gospodarstvima, tvrtkama i građanima. Sredstva unutar skupine 38 smanjujemo sa prvotno planiranih 993.987,50 € na 824.387,50 €. Sredstva se smanjuju kod planiranih pomoći za sufinanciranje projekta izgradnje uređaja za pročišćavanje otpadnih voda (oko 175.000,00 €), obzirom na dosadašnje izvedene radove i očekivano povlačenje pomoći do kraja ove godine. 
Unutar skupine 38 Ostali rashodi, sada su planirana  sredstva pomoći s osnova sufinanciranja projekata izgradnje vodoopskrbe i odvodnje – 198.010,00 €, te sredstva pomoći Centru za gospodarenje otpadom Kodos d.o.o. s osnova sufinanciranja izgradnje Centra Babina Gora – 26.500,00 €. 
Što se tiče udruga građana, najveća sredstva osigurana su za rad i opremanje Dobrovoljnog vatrogasnog društva Slunj – 134.000,00 €, a zatim slijede Zajednica športskih udruga grada Slunja – 105.000,00 €, Gradsko društvo crvenog križa Slunj – 96.900,00 €, te Turistička zajednica grada Slunja – 69.840,00 €. 
Planirane su i pomoći kućanstvima za obnovu oštećenih objekata u potresu – 53.600,00 €, pomoći mladim obiteljima za stambeno zbrinjavanje u iznosu 49.100,00 €, te kapitalne pomoći obiteljskim poljoprivrednim gospodarstvima u iznosu 17.000,00 €. 
Ostala sredstva planirana su za donacije ostalim udrugama građana, političkim strankama, isplatu naknada šteta i slično.

- Skupina 41 Rashodi za nabavu neproizvedene dugotrajne imovine planirana je u iznosu 82.500,00 €. Osigurana su sredstva za otkup zemljišta za formiranje parcele pristupne ceste do uređaja za pročišćavanje otpadnih voda – 32.500,00 €, za otkup zemljišta u zoni male privrede (iza reciklažnog dvorišta) – 30.000,00 €, te otkup zemljišta za potrebe uređenja prometnog terminala u centru grada – 20.000,00 €.

- Planirana sredstva na skupini 42 Rashodi za nabavu proizvedene dugotrajne imovine smanjujemo sa 1.615.088,14 € na 1.458.014,34. Na ovo smanjenje utjecalo je to što iz proračuna mičemo projekte za koje nije bilo adekvatnih natječaja ili nije krenula njihova realizacija (izrada projektnih dokumentacija pješačkog visećeg mosta „Slovin“, uređenje šetnice uz Slunjčicu, projekt Bibliokombi i slično). 
Grad Slunj je većinski sredstva planirao za troškove projekta Revitalizacija zelene infrastrukture (obuhvaća uređenje i opremanje gradskog parka, šetnice do pumptrack staze i vježbališta, te okoliš kod Osnovne škole Slunj) – 792.200,00 €. Sredstva su planirana i za projekt Poboljšanje kvalitete života uz slunjske rijeke – 73.400,00 € (uređenje platoa i izrada novih sjenica na gradskom kupalištu), izradu projektne dokumentacije uređenja prometnog terminala u centru grada – 100.000,00 €, izmjene projektne dokumentacije Razvojnog centa Slunj – 32.000,00 €, izradu projektne dokumentacije za rekonstrukciju nogometnog igrališta Zubac – 31.000,00 €, sredstva za uređenje dječjeg igrališta u Ulici Petra Svačića – 46.000,00 €, sredstva za završne radove na sanaciji odlagališta komunalnog otpada Pavlovac – 12.028,63 €, izmjene Prostornog i Urbanističkog plana uređenja grada Slunja – 54.000,00 €, opremanje i digitalizaciju gradske uprave – 23.000,00 €, nabavu potrebne opreme u sklopu programa održavanja komunalne infrastrukture – 70.000,00 €,  nabavu potrebne opreme i softwera u sklopu projekta Slunj Smart City -21.000,00 €, nabavu platforme za invalide kod ulaza u poslovne prostore na Trgu dr. Franje Tuđmana 14 (prostor u kojem je Općinski sud) – 30.000,00 €, nabavu potrebne opreme u sklopu projekta Potencijali zajednice – 15.800,00 €, postavljanje interpretacijskih alata u sklopu projekta Krovni interpretacijski plan – 13.000,00 €, postavljanje spomen obilježja u Ulici Nikole Turkalja – 12.500,00 €, opremanje Dječjeg vrtića Slunj – 22.490,00 €, komunalno opremanje POS-ove stambene zgrade – 21.000,00 € i druge manje troškove.
Knjižnica i čitaonica Slunj, zbog sporazumnog raskida ugovora za projekt „Bibliokombi – znanje na kotačima“ u potpunosti ukida prvotno planirana sredstva za nabavu bibliokombija i druge opreme (160.963,00 €), te joj ostaju planirana sredstva za nabavku novih knjiga, potrebne uredske opreme, te računalnog programa za obradu e-računa – 10.160,00 €. 
Dječji vrtić Slunj ima planirana sredstva za nabavu potrebne opreme u iznosu 12.880,01 €, a Pučko otvoreno učilište u iznosu 3.651,50 €.

- Planirana sredstva na Skupini 45 Rashodi za dodatna ulaganja na nefinancijskoj imovini smanjujemo sa 4.112.863,32 € na 2.402.377,38 €. Najveće smanjenje sredstava imamo za sredstva koja su planirana za cjelovitu obnovu Starog grada Slunja (1.370.500,00 €), za radove izgradnje cestovne mreže (175.100,00 €), za obnovu i uređenje zgrade u Školskoj ulici br. 1 (100.000,00 €), te kod modernizacije javne rasvjete (45.000,00€). 
U planiranih 2.402.377,38 € osigurana su sredstva za radove na izgradnji cestovne mreže – 1.750.900,00 €, za obnovu Starog grada Slunja – 353.700,00 €, za izradu projektne dokumentacije uređenja Trga Zrinskih i Frankopana – 100.000,00 €, te za modernizaciju javne rasvjete – 193.400,00 €. 
Pučko otvoreno učilište planira 4.377,38 € za ulaganja u zgradu.


B. RAČUN  FINANCIRANJA

- U okviru skupine 54 Izdaci za otplatu glavnice primljenih kredita i zajmova, predviđena su sredstva za povrat dijela primljenog državnog zajma ostvarenog u 2020. godini – 57.000,00 €. 







OBRAZLOŽENJE POSEBNOG DIJELA PRORAČUNA

[bookmark: _Hlk200958052]Razdijel 001. Gradska predstavnička i izvršna tijela
Glava 01. Gradska predstavnička i izvršna tijela
Program 1000 Redovna djelatnost izvršne vlasti
- U sklopu Aktivnosti Javna uprava, planirana su sredstva za plaću i materijalna prava  gradonačelnice, troškovi službenih putovanja službenih delegacija Grada, troškovi stručnog usavršavanja i troškovi reprezentacije. 
- U okviru Aktivnosti Donacije, planirana su sredstva pomoći Karlovačkoj županiji za potrebe rješavanja zajedničkih interesa svih općina i gradova na području županije. 
- U okviru Aktivnosti Tekuća rezerva predviđena su sredstva za financiranje nepredviđenih rashoda koje se nije moglo predvidjeti i planirati u proračunu za 2026. godinu.
- U okviru Aktivnosti Ostavinska dugovanja predviđena su sredstva za podmirenje dugova iza osoba čiju je imovinu naslijedio Grad (ošasna imovina).
- U okviru Aktivnosti Obilježavanje prigodnih datuma planiramo sredstva za troškove  obilježavanja državnih praznika, obilježavanje datuma koji su bitni za Grad Slunj, te posjeta prijateljskim gradovima i općinama. 
- U okviru Aktivnosti Javna priznanja i nagrade planirana su sredstva za izradu prigodnih zahvalnica, povelja, plaketa, te sredstva za nagrađivanje.
- U sklopu Tekućeg projekta Naknade šteta, planiramo sredstva naknada šteta fizičkim i pravnim osobama. 


Program 1001 Redovna djelatnost Gradskog vijeća
- U sklopu Aktivnosti Gradsko vijeće, osigurana su sredstva za naknade za rad članovima Gradskog vijeća i članovima radnih tijela koje imenuje Gradsko vijeće. 
- U sklopu Aktivnosti Financiranje političkih aktivnosti, planiramo prijenose sredstava za redovan rad političkih stranaka koje djeluju u Gradskom vijeću Grada Slunja.
- U okviru Aktivnosti Planski dokumenti osigurana su sredstva za izradu strategija razvoja Grada Slunja, koje su nam preduvjet za prijavu na neke od natječaja za dodjelu bespovratnih sredstava, te drugih planskih dokumenata - 5.000,00 €.
- U okviru Aktivnosti Savjet mladih planirana su sredstva za provođenje aktivnosti Savjeta mladih i naknadu troškova članovima Savjeta mladih. 

Program 1002 Mjesna samouprava
- U okviru Aktivnosti Mjesna samouprava, planirana su sredstva za režijske troškove društvenih domova ili prostorija koje se koriste za rad, te sredstva naknada za rad  predsjednicima Vijeća mjesnih odbora.
- Kapitalnim projektom Obnova mjesnih domova i uređenje prostorija za rad, osigurana su sredstva za nužna uređenja i opremanja mjesnih domova i prostorija koje se koriste za rad.
- Tekućim projektom Obnova mjesnog doma u Furjanu planirana su sredstva za  sanaciju krovišta na domu u Furjanu. Projekt je prošao na natječaju LAG-a Frankopan, te će se većinski financirati  iz Europskog poljoprivrednog fonda za ruralni razvoj - 57.440,00 €, a osigurano je i nacionalno sufinanciranje projekta – 14.360,00 €. Planirana gradska sredstva za ovaj projekt smanjujemo na 1.000,00 €, obzirom na izvršene rashode.
Na skupini 32 Materijalni rashodi planirana su sredstva za same radove na sanaciji krovišta doma,  promidžbu i informiranje o projektu – 71.472,50 €, dok su na skupini 38 Rashodi za donacije, kazne, naknade šteta i kapitalne pomoći planirana sredstva pomoći Crvenom križu Slunj za provođenje edukacija koje su prijavljene u sklopu projekta – 1.327,50 €.
Program 1003 Redovna djelatnost Vijeća srpske nacionalne manjine
- U okviru Aktivnosti Vijeće srpske nacionalne manjine Grad Slunj je osigurao 2.765,00 € za troškove organizacije redovnog rada Vijeća srpske nacionalne manjine, obilježavanje prigodnih datuma te uređenje prostorija koje koriste za rad. Vijeće srpske nacionalna manjine ostvarilo je i pomoć Srpskog narodnog vijeća za uređenje prostorija koje koriste za rad -1.000,00 €.


Razdijel 002. Jedinstveni upravni odjel
Glava 01. Jedinstveni upravni odjel
Program 1006 Redovna djelatnost Jedinstvenog upravnog odjela
- U okviru Aktivnosti Stručno, administrativno i tehničko osoblje, pod izvorom opći prihodi i primici – Grad Slunj (1.1.1.), na skupini 31 Rashodi za zaposlene planirana su sredstva plaća i materijalnih prava zaposlenih djelatnika u Jedinstvenom upravnom odjelu. 
Na skupini 32 Materijalni rashodi, iz više izvora financiranja, planirana su sredstva za podmirenje svih drugih troškova neophodnih za uredno i kvalitetno obavljanje poslova gradske uprave. 
Ovdje su osigurana sredstva za troškove energije (električna energija, gorivo za automobile, pelet za centralno grijanje) – 15.000,00 €, sredstva za uredski, higijenski materijal, sitni inventar – 12.000,00 €,  sredstva za usluge telefona i pošte – 14.000,00 €,  sredstva za održavanje zgrade, opreme i prijevoznih sredstava – 25.600,00 €, ostale usluge (naknada Ministarstvu financija za naplatu poreznih prihoda, usluge zaštitarske službe, čišćenje zgrade, registracije službenih auta i sl.) – 68.000,00 €,  računalne usluge-  70.000,00 €, intelektualne i osobne usluge (konzultantske usluge savjetovanja i pripreme natječajne dokumentacije za bespovratna sredstva za Grad Slunj i pravne osobe sa područja grada Slunja, geodetsko-katastarske usluge, odvjetničke usluge, vještačenja, procjene, i sl.) – 53.282,00 €, usluge promidžbe i informiranja (troškovi objava javnih natječaja i medijsko praćenje javnosti rada Grada Slunja) – 14.000,00 €,  sredstva za troškove sudskih postupaka –  33.000,00 €, sredstva za premije osiguranja zgrade, automobila -  3.600,00 €, zakupnine – 18.000,00 €, članarine -  5.000,00 €, te troškovi sudskih pristojbi, javnobilježničkih naknada, komunalnih usluga i ostalih rashoda poslovanja -  27.000,00 €. 
U okviru skupine 34 financijski rashodi planirana su sredstva za troškove bankarskih usluga i usluga platnog prometa, te zatezne kamate – 11.000,00 €. 
- U okviru Kapitalnog projekta Opremanje gradskih ureda planirana su sredstva za daljnju digitalizaciju gradske uprave kroz nabavu potrebne uredske opreme i računalnih programa. Sredstva smanjujemo za 31.000,00 € obzirom u ovoj godini nije bilo očekivanog natječaja na koji smo mislili prijaviti nadogradnju računalnog programa WEB GIS.
- U okviru Tekućeg projekta Otplata zajma planirano je 57.000,00 € za povrat dijela primljenog državnog zajma ostvarenog u 2020. godini. Podsjećam da je državni zajam 2020. godine odobren s osnova pada prihoda i to u ukupnom iznosu 345.079,30 eura, a dosad je izvršen povrat zajma u iznosu 232.079,30 €. Krajnji rok za povrat zajma je 2027. godina.


Program 1008 Poticanje razvoja gospodarstva
- U okviru Aktivnosti Poticanje razvoja poljoprivrede, na skupini 32 Materijalni rashodi, planirana su sredstva za geodetsko-katastarske usluge za potrebe Programa raspolaganja državnim poljoprivrednim zemljištem, sredstva za provođenje programa zaštite divljači, te sredstva naknada članovima radnih tijela koji će biti uključeni u raspolaganje državnim poljoprivrednim zemljištem – 10.000,00 €. 
Na skupini 35 Subvencije planirana su sredstva subvencija poljoprivrednicima u ukupnom iznosu 6.700,00 €, i to za usijavanje travnjaka, osjemenjivanje krava i krmača, cijepljenje životinja protiv bolesti plavog jezika, te za preradu i trženje poljoprivrednih proizvoda.  
Na skupini 38 Ostali rashodi planirana su sredstva za isplatu kapitalnih pomoći poljoprivrednim gospodarstvima za nabavku potrebne opreme i mehanizacije - 17.000,00 €.
- U okviru Aktivnosti Poticanje razvoja poduzetništva planirano je 10.000,00 € za subvencije poduzetnicima na ime pokretanja odnosno razvoja njihovih gospodarskih aktivnosti. 
- U okviru Aktivnosti Poticanje razvoja turizma, osigurana su sredstva za sufinanciranje troškova rada Turističke zajednice Grada Slunja – 69.840,00 €.
Navedenim sredstvima osiguravamo 16.540,00 € za sufinanciranje troška plaće informatora u Info centru Rastoke, 3.000,00 € za troškove rada studenta, 5.000,00 € za režijske troškove i troškove održavanja multimedijske opreme Info centra u Rastokama,  32.000,00 € za troškove organizacije raznih turističkih događanja (Mostovi plešu, Jazz na vodi, Izložbeni korzo, Dani mlina, Advent u Rastokama, te druga kulturno-zabavna događanja), 9.000,00 € za postavljanje turističke signalizacije, 4.000,00 € za razvoj i implementaciju oznake kvalitete Slunj – Rastoke,  te 300,00 € za članstvo u Europskoj Federaciji Napoleonovih gradova.
Ovdje u potpunosti ukidamo prvotno planirana sredstva pomoći Turističkoj zajednici Karlovačke županije za razvoj Camino staza na našem području obzirom nije bilo provođenja aktivnosti (5.000,00 €).
- U okviru Kapitalnog projekta Poduzetničke zone planirano je 30.000,00 € za otkup zemljišta u zoni male privrede (iza reciklažnog dvorišta).


Program 1011 Socijalna i humanitarna skrb
Izmjene u okviru Programa Socijalna i humanitarna skrb temelje se na izmjenama Socijalnog programa za 2026. godinu i izračunima potrebnih sredstava za pojedine namjene.
- U okviru Aktivnosti Socijalni program – pomoć za opremu novorođenčeta, planirana su sredstva za isplatu novčanih pomoći za novorođeno dijete - 35.000,00 €. Grad Slunj potpomaže obitelji za svako novorođeno dijete sa 1.000,00 €.
- U okviru Aktivnosti Socijalni program – stanovanje, osigurana su sredstva za subvenciju troškova stanovanja za korisnike zajamčene minimalne naknade – 1.500,00 €. Napominjem da država osigurava sredstva pomoći za podmirenje troškova ogrijeva za iste korisnike. 
- U okviru Aktivnosti Socijalni program – jednokratne novčane pomoći osigurana su sredstva za isplatu jednokratnih novčanih pomoći (20.000,00 €) i naknadu pogrebnih troškova (3.000,00 €). Sredstva smanjujemo obzirom na dosadašnje izvršenje i očekivane troškove.
- U okviru Aktivnosti Humanitarna djelatnost Crvenog križa Slunj planirano je 61.000,00 €  pomoći Crvenom križu Slunj i to za plaće i materijalna prava zaposlenih – 56.460,00 €, za pripremu i odgovor na katastrofe – 500,00 €, za dobrovoljno darivanje krvi – 500,00 €, za troškove obilježavanja Svetog Nikole u župi Slunj – 1.500,00 €, te za usluge računovodstvenog servisa – 2.040,00 €.  
- Kroz Aktivnost Rekreativni kutak i pomoć u kući starijim osobama, planiramo 31.050,00 €  pomoći Crvenom križu Slunj za provođenje programa Ministarstva socijalne politike i mladih „Pomoć u kući starijim osobama“, 1.500,00 € na ime partnerstva u programu „Rekreativni kutak“, te 3.350,00 € na ime partnerstva u programu „Zaželi – faza IV“. 
- U okviru Aktivnosti Prava hrvatskih branitelja planirano je 2.000,00 € za troškove koji se odnose  na osiguranje grobnih mjesta za umrle hrvatske branitelje ako oni ili njihova obitelj  nemaju zakupljena grobna mjesta.
- Kroz Aktivnost Sufinanciranje smještaja djece u dječji vrtić osigurano je 40.000,00 € za plaćanje troškova smještaja u vrtić djece koja dolaze iz obitelji sa troje i više djece.
- U okviru Aktivnosti Sufinanciranje prijevoza učenika srednjih škola predviđeno je 3.000,00 € za sufinanciranje prijevoza učenika srednjih škola. Sredstva smanjujemo obzirom je od 01.10.2026. krenuo novi linijski prijevoz na području Karlovačke županije koji osigurava besplatni prijevoz učenika srednjih škola. 
- U okviru Aktivnosti Prijevoz učenika Osnovne škole Slunj i Srednje škole Slunj predviđeno je 3.000,00 € za financiranje prijevoza učenika Osnovne škole Slunj koji ne ostvaruju pravo na besplatni prijevoz temeljem Zakona o odgoju i obrazovanju u osnovnoj i srednjoj školi.
- U okviru Aktivnosti Sufinanciranje maturalnih putovanja i škole u prirodi predviđena su sredstva za financiranje troškova maturalnih putovanja i škole u prirodi za one učenike koji dolaze iz socijalno ugroženih obitelji. Sredstva smanjujemo na realizirane troškove – 1.000,00 €.
Za pojedine aktivnosti mijenjaju se očekivani pokazatelji:
	Aktivnost/projekt
	Naziv
	pokazatelj
	2026.

	A100099
	Sufinanciranje maturalnih putovanja i škole u prirodi
	Broj učenika kojima se sufinancira maturalno putovanje i škola u prirodi
	2





Program 1012 Školstvo
- U okviru Aktivnosti Naknade učenicima i studentima smanjujemo planirana sredstva za stipendije na 22.500,00 €, čime su osigurana sredstva za isplatu ugovorenih stipendija, te sredstva za nove stipendije koje će se ugovoriti 2026. godine.
- U okviru Aktivnosti Donacije Osnovnoj školi Slunj, planirano je 4.200,00 € za izradu procjembenih elaborata i pripremu dokumentacije za darovanje stambenih zgrada u Lađevcu i Donjem Kremenu, 183,00 € za sufinanciranje projekta „Vrtim svoj film“, te 530,00 € za troškove službenog putovanja učenice i mentorice na svjetsko finale u natjecanju HIPPO u Lido di Jesolo u Italiji. 
- U okviru Aktivnosti Donacije Srednjoj školi Slunj planirano je 800,00 € za sufinanciranje troškova organizacije maturalne večere, 700,00 € za nabavu potrebne opreme i materijala za izvannastavnu aktivnost Dijagnostika vozila, te 500,00 € za nabavu potrebne opreme i materijala za izvannastavnu aktivnost 3D modeliranje i printanje. 
- U okviru Aktivnosti Produženi boravak za učenike Osnovne škole Slunj, planirana su sredstva pomoći Osnovnoj školi Slunj za sufinanciranje troškova organizacije produženog boravka učenika u školi - 49.000,00 €.
- Kroz Aktivnost Radni materijali za učenike Osnovne škole Slunj, Grad osigurava 23.720,00 € pomoći Osnovnoj školi Slunj za nabavku radnih bilježnica, ispita i drugog radnog materijala za školsku godinu 2026./2027.  
- U okviru Aktivnosti Glazbena škola planirano je 4.000,00 € za troškove organizacije rada Glazbene škole u Slunju.
- U okviru Aktivnosti Edukativne, kulturne i sportske aktivnosti djece planirana su sredstva za provođenje raznih aktivnosti za djecu predškolske dobi i djece od prvog do četvrtog razreda Osnovne škole. Sredstva smanjujemo na 32.320,00 €, obzirom na odobrena sredstva Ministarstva demografije i useljeništva, koji osiguravaju 80% potrebnih sredstava za ovaj projekt. Planirani su troškovi za isplatu naknada provoditeljima aktivnosti, nabavu potrebne opreme i materijala za rad, najam prostora, te sredstva za promidžbu projekta. 
- U okviru Aktivnosti Udžbenici za učenike Srednje škole Slunj osigurano je 5.900,00 € pomoći Srednjoj školi Slunj za nabavu nekoliko udžbenika za učenike 1. i 2. razreda (koji su uključeni u modularnu nastavu).
- U okviru Kapitalnog projekta Sportska dvorana Osnovne škole Slunj planirana su sredstva pomoći Karlovačkoj županiji za dogradnju sportske dvorane Osnovne škole Slunj sa vanjskim sportskim igralištem – 150.000,00 €. 


Program 1013 Potrebe u kulturi
- U okviru Aktivnosti Dani Grada Slunja, planirana sredstva za troškove manifestacije Dani Grada Slunja 2026. godine svodimo na realizirane troškove - 15.100,00 €. Planirana su sredstva za troškove tiska plakata i pozivnica, troškovi reprezentacije, te rashodi protokola. 
- U okviru Aktivnosti Dan sjećanja na progonstvo, planirano je 9.700,00 € za  troškove obilježavanja obljetnice pada Slunja. Troškovi obuhvaćaju tisak plakata i pozivnica, nabavku vijenaca, lampiona, svečani domjenak i slično.
- U okviru Aktivnosti Ostala kulturna događanja i manifestacije predviđeno je 57.650,00 € za organizaciju više manifestacija. Troškovi obuhvaćaju tisak plakata i pozivnica, naknade, najam klizališta i druge opreme, usluge prijevoza, nabavku vijenaca, lampiona, reprezentaciju.
- U okviru Kapitalnog projekta Obnova Starog grada Slunja, u potpunosti ukidamo prvotno planirana sredstva za radove cjelovite obnove Starog grada Slunja (1.387.500,00 €), obzirom da još nije objavljen natječaj na koji prijavljujemo projekt. 
Ovdje sada planiramo 317.000,00 € za radove na daljnjoj sanaciji vanjskog zida Starog grada, te 36.700,00 € za izmjene, dopune i novelaciju projektne dokumentacije cjelovite obnove, te reviziju projekta interpretacije i projekta opremanja Starog grada. Što se tiče izvora financiranja, napominjem da za radove na sanaciji vanjskih zidova Starog grada očekujemo sufinanciranje Ministarstva kulture i medija sa 150.000,00 €. 
- U okviru Kapitalnog projekta Utvrda kulture planiramo 35.000,00 € za troškove uklanjanja objekta stare Petkovićeve kuće obzirom na njezino izrazito loše i derutno stanje te opasnost koju predstavlja za sigurnost ljudi.
- U okviru Kapitalnog projekta Revitalizacija Trga Zrinskih i Frankopana planirano je 100.000,00 € za izradu idejnog, glavnog i izvedbenog projekta uređenja Trga Zrinskih i Frankopana. 
- U okviru Kapitalnog projekta Spomen obilježja planiramo 12.500,00 € za izradu spomen obilježja u Ulici Nikole Turkalja. Projekt je kandidiran na natječaj Ministarstva hrvatskih branitelja RH, te tu očekujemo sufinanciranje sa 4.500,00 €.
- Tekući projekt Gradovi prijatelji planiran je u iznosu 24.530,00 €. Projekt bi se trebao financirati u 100%-tnom iznosu iz programa Europske unije, provodi se kroz dvije godine, a njime su obuhvaćeni troškovi obilježavanja postojećih prijateljstava sa prijateljskim gradovima i općinama (Castel San Giovanni, Grude), te eventualno sklapanje novih prijateljstava. 
Troškovi u 2026. godini obuhvaćaju reprezentaciju, promidžbu, intelektualne usluge, izradu trajne ploče Grada Slunja sa navedenim prijateljskim gradovima i slično.
U okviru programa potreba u kulturi imamo promjene pokazatelja kod slijedećih aktivnosti:
	Aktivnost/projekt
	Naziv
	pokazatelj
	2026.

	K100076
	Utvrda kulture
	radovi
	Rušenje objekta





Program 1014  Javne potrebe u športu
- U okviru Aktivnosti Zajednica športskih udruga Grada Slunja, planirane su potpore za redovan rad Zajednice i klubova članica  u iznosu 105.500,00. Raspored sredstava po klubovima utvrđen je Programom javnih potreba u športu Grada Slunja za 2026. godinu.
Program 1015 Protupožarna i civilna zaštita, javni red i sigurnost
- U okviru Aktivnosti Vatrogastvo, planirana su sredstva za redovan rad Dobrovoljnog vatrogasnog društva Slunj u iznosu 129.000,00 € (skupina 38), te sredstva za intervencije drugih vatrogasnih društava na našem području u iznosu 3.250,00 € (skupina 36 i 38).
- U sklopu Aktivnosti Razvoj civilne zaštite, planirana su sredstva za tekuće donacije Hrvatskoj gorskoj službi spašavanja, Stanica Karlovac – 5.000,00 € (skupina 38), te sredstva za hitna postupanja i intervencije – 1.000,00 € (skupina 32). 
- U okviru Aktivnosti Javni red i sigurnost predviđena su sredstva za aktivnosti Vijeća za prevenciju – 130,00 €.
- U okviru Aktivnosti Elementarne nepogode planirana su sredstva za izradu plana djelovanja u području prirodnih nepogoda, isplatu naknada šteta iz gradskih sredstava, te naknade članovima povjerenstva za procjenu šteta od elementarne nepogode – 3.820,00 €.
- U okviru Kapitalnog projekta Opremanje DVD-a Slunj planirana je kapitalna pomoć DVD-u Slunj u iznosu 5.000,00 € za sufinanciranje troška nabave potrebne vatrogasne opreme.
- U okviru Tekućeg projekta Sanacija šteta od potresa planirana su sredstva pomoći kućanstvima za sanaciju i obnovu obiteljskih kuća stradalih u potresu - 53.600,00 €.  Podsjećam da je sva potrebna sredstva za ovaj projekt osiguralo Ministarstvo prostornog uređenja, graditeljstva i državne imovine (sredstva su doznačena 2025. godine).


Program 1016 Ostale javne potrebe
- U sklopu Aktivnosti Radio Slunj, planirano je 55.000,00 € na ime subvencioniranja emitiranja programa Radio Slunja.
- U sklopu Aktivnosti Donacije udrugama građana planirana su sredstva za troškove zakupa zagrade MORH-a – 2.020,00 € (skupina 32), te sredstva pomoći za rad udruga građana – 41.000,00 € (skupina 38). Sredstva pomoći se dodjeljuju temeljem javnog poziva i odabira najboljih programskih aktivnosti pojedinih udruga.
- U okviru Tekućeg projekta Sportske utrke u Slunju ukidamo prvotno planirana inicijalna sredstva za troškove sponzorstva u organizaciji sportskih utrka. 
- Tekućim projektom Potencijali zajednice predviđena su sredstva za zajedničke aktivnosti građana starije životne dobi i mladih iz Srednje škole Slunj, a koje su usmjerene na poboljšanje kvalitete življenja u našem gradu. Sredstva za ovaj projekt u cijelosti osigurava Nacionalna zaklada za razvoj civilnog društva. 
Iz donacija koje se planiraju ostvariti ove godine, uz uobičajene troškove radnih sastanaka sudionika projekta (19.200,00 € - skupina 32), planirana su i sredstva za inicijativu postavljanja nadstrešnice, klupa i stolova uz zgradu Pučkog otvorenog učilišta Slunj  (15.800,00 € - skupina 42).




Program 1021 Održavanje komunalne infrastrukture
Program Održavanja komunalne infrastrukture usmjeren je na održavanje funkcionalnosti postojeće komunalne infrastrukture kroz redovne aktivnosti čišćenja javnih površina, održavanja građevina javne namjene, javnih površina, održavanja gradskih ulica i nerazvrstanih cesta, održavanja sustava javne rasvjete, održavanja groblja te odvodnje oborinskih voda. Detaljniji pregled aktivnosti koje se planiraju poduzeti i potrebna financijska sredstva utvrđeni su Izmjenama i dopunama Programa održavanja komunalne infrastrukture Grada Slunja za 2026. godinu. 
- U sklopu Aktivnosti čišćenje javnih površina planirana su sredstva za redovno čišćenje grada, zimsku službu čišćenja snijega i sanaciju divljih deponija – ukupno 158.830,00 €. Napominjem da očekujemo da će dio sredstava za zimsku službu čišćenja snijega osigurati Hrvatske ceste  - 85.910,00 €. 
- U sklopu Aktivnosti održavanje javnih zelenih površina, planirana su sredstva za troškove usluga održavanja javnih  zelenih površina (uređenje javnih površina, sadnja cvijeća, košnja, orezivanje stabala i živica itd. ), hvatanja i zbrinjavanja napuštenih životinja te uklanjanja uginulih životinja s javnih površina.
- U sklopu Aktivnosti Održavanje nerazvrstanih cesta, planirana su sredstva za tekuće i investicijsko održavanje nerazvrstanih cesta (cca 817.400,00 €), sanaciju klizišta (cca 1.000,00 €), tekuće i investicijsko održavanje mostova  (cca 5.000,00 €), prometnu signalizaciju (cca 20.000,00 €), sredstva za naknadu za uređenje voda za nerazvrstane ceste  (cca 10.000,00 €), energiju za semafor (cca 300,00 €), te izradu elaborata za nerazvrstane ceste (cca 15.000,00 €). 
- U sklopu Aktivnosti Održavanje sustava javne rasvjete planirana su sredstva za troškove električne energije za javnu rasvjetu (cca 75.000,00 €), te sredstva za redovno održavanje javne rasvjete (cca 40.000,00 €). 
- U sklopu Aktivnosti Održavanje groblja i mrtvačnica, planirana su sredstva za troškove usluga održavanja mrtvačnica i groblja - 55.000,00 €, a planirani su i troškovi izmjene rješenja uređenja groblja u Slunju – 5.000,00 €. 
- U sklopu Aktivnosti Održavanje građevina javne odvodnje oborinskih voda  planirana su sredstva za čišćenje slivnika – 5.000,00 €.
- U okviru Aktivnosti Održavanje građevina, uređaja i predmeta javne namjene na skupini 32 Materijalni rashodi planirana su sredstva za održavanje javnih sanitarnih čvorova, komunalne opreme, dječjih igrališta, autobusnih čekaonica, oglasnih ploča, za prigodno ukrašavanje, najam kemijskih WC-a za vrijeme turističke sezone, te najam opreme za prigodno ukrašavanje – 118.500,00 €. 
Na skupini 42 Rashodi za nabavu proizvedene dugotrajne imovine planirano je 70.000,00 € za nabavku potrebne komunalne opreme (stolovi, klupe, koševi za smeće, oglasne ploče, oprema za dječja igrališta, kiće za ukrašavanje grada, autobusne nadstrešnice i sl.)
- U okviru Aktivnosti Održavanje javnih površina na kojima nije dopušten promet motornim vozilima planirana su sredstva za sanaciju stepenica i šetnica, te druga održavanja površina na kojima nema prometa u iznosu 61.000,00 €. 


Program 1022 Izgradnja komunalne infrastrukture
- U okviru Kapitalnog projekta Uređenje šetnica, planirana sredstva za izradu projektne dokumentacije uređenja šetnice uz rijeku Slunjčicu u potpunosti ukidamo, pri čemu napominjem da sredstva planiramo u proračunu za slijedeću godinu. 
- Kapitalni projekt Izgradnja cestovne mreže planiran je u iznosu 1.793.400,00 €.
Na skupini 32 Materijalni rashodi planirano je 10.000,00 € za usluge vještačenja, izvlaštenja i geodetsko-katastarske usluge. 
Na skupini 41 Rashodi za nabavu neproizvedene dugotrajne imovine, (izvor viškovi prihoda i donacije) planirano je  30.000,00 € za otkup zemljišta, te 2.500,00 € za evidentiranje darovanog zemljišta za potrebe formiranja parcele pristupne prometnice od državne ceste D1 do uređaja za pročišćavanje otpadnih voda. 
Na skupini 45 Dodatna ulaganja na nefinancijskoj imovini planirana su sredstva u ukupnom iznosu od 1.750.900,00 €. 
Sredstva su planirana za završetak izrade projektne dokumentacije modernizacije ulice u Donjem Taborištu na k.č. 2176 – 3.300,00 €, izradu projektne dokumentacije izgradnje nogostupa ili biciklističke staze od Ladihovićeve ulice kroz naselje Gornje Taborište do Malog Vukovića – 20.000,00 €, izradu projektne dokumentacije i same radove izgradnje pristupne prometnice novoj poslovno-stambenoj zgradi u centru grada – 209.600,00 €, izradu projektne dokumentacije i same radove izgradnje pristupne prometnice od državne ceste D1 do uređaja za pročišćavanje otpadnih voda –– 1.518.000,00 €. 
Napominjem da za radove izgradnje pristupne prometnice uređaju za pročišćavanje otpadnih voda očekujemo sufinanciranje Ministarstva prostornog uređenja i graditeljstva sa 40.600,00 €, te od Hrvatskih voda sa 250.000,00 €.
- Kapitalnim projektom Modernizacija javne rasvjete planiramo 3.400,00 € za završetak izrade projektne dokumentacije javne rasvjete na nogostupima uz državnu cestu D1, 10.000,00 € za daljnja proširenja mreže javne rasvjete i osiguranje dodatnih priključaka struje, te 180.000,00 € za projektiranje i izradu novih elektroinstalacija za javnu i akcentnu rasvjetu za gradski park, stazu od gradskog parka do pumptrack staze i vježbališta, te okoliša kod Osnovne škole Slunj. 
- U okviru Kapitalnog projekta Prometni terminal planirano je 20.000,00 € za potrebe otkupa zemljišta za proširenje parcele prometnog terminala (skupina 41), te inicijalnih 100.000,00 € za izradu projektne dokumentacije uređenja prometnog terminala u centru grada (skupina 42). 
- Kapitalnim projektom Izgradnja i uređenje sportske infrastrukture planirana su sredstva za izradu projektne dokumentacije i reviziju projektne dokumentacije rekonstrukcije nogometnog igrališta Zubac – 31.000,00 €, te sredstva za izradu idejnog projekta sportsko-rekreacijskog centra – 9.000,00 €.
- Kapitalnim projektom Uređenje igrališta predviđena su sredstva za uređenje i opremanje dječjeg igrališta kod stambenih zgrada u Ulici Petra Svačića – 46.400,00 €. 
Projekt je prošao na natječaju Ministarstva demografije i useljeništva, te očekujemo njihovo sufinanciranje u iznosu 34.650,00 €.
- U okviru Kapitalnog projekta Revitalizacija zelene infrastrukture planirana su sredstva za uređenje i opremanje prostora gradskog parka, staze od parka do pumptrack staze i vježbališta, te okoliša kod Osnovne škole Slunj. Projektom je planirano uređenje podloga, postavljanje komunalne opreme i igrala, te ozelenjavanje cijelog prostora kroz sadnju velikog broja stabala i drugih sadnica.  
Projekt je odobren za sufinanciranje iz Europskog fonda za regionalni razvoj, program Konkurentnost i kohezija, a razdoblje provedbe je 24 mjeseca. 
Za 2026. godinu planirani su troškovi u ukupnom iznosu 1.007.770,00 €. 
Na skupini 32 Materijalni rashodi planirani su troškovi nabave i sadnje stabala i sadnica, promidžbe i informiranja, ažuriranje strategije zelene urbane obnove, upravljanje projektom i slično – 215.570,00. 
Na skupini 42 Rashodi za nabavu proizvedene dugotrajne imovine planirani su troškovi opločenja gradskog parka, uređenje podloga, te nabavu i postavljanje dječjih igrala i druge urbane opreme za odmor i druženje - 792.200,00 €. 

U okviru programa izgradnje komunalne infrastrukture imamo promjene pokazatelja kod slijedećih projekata:
	Aktivnost/ projekt
	Naziv
	pokazatelj
	2026.

	K100010
	Uređenje šetnica
	radovi
	 -

	K100082
	Izgradnja i uređenje sportske infrastrukture
	radovi
	Izrada projektne dokumentacije rekonstrukcije nogometnog igrališta Zubac, izrada idejnog projekta sportsko-rekreacijskog centra


Program 1023 Prostorno uređenje
- U okviru Aktivnosti izrada prostornih planova i studija planirana su sredstva za troškove izmjena Prostornog plana uređenja grada Slunja i Urbanističkog plana uređenja grada Slunja – 54.000,00 €. Veći dio potrebnih sredstava osiguran je iz europskih pomoći – 48.000,00 €.
- U okviru Kapitalnog projekta Nova katastarska izmjera planirano je 31.000,00 € za troškove vezane uz provođenje nove katastarske izmjere za katastarsku općinu Nikšić (geodetske usluge, naknade povjerenstvu i slično).


Program 1024 Zaštita okoliša
- U okviru Aktivnosti Centar za gospodarenje otpadom Kodos d.o.o., planiraju se sredstva pomoći za redovan rad Centra za gospodarenje otpadom Kodos d.o.o. – 58.200,00 € (skupina 35), te sredstva pomoći za sufinanciranje izgradnje Centra za gospodarenje otpadom Babina Gora – 26.500,00 € (skupina 38). 
- U okviru Aktivnosti Gospodarenje otpadom planiramo sredstva za troškove poticajne naknade za smanjenje količine miješanog komunalnog otpada, te sredstva  na ime naknade Općini Rakovica za odlaganje našeg komunalnog otpada na njihovom odlagalištu – ukupno 26.000,00 €.
- U okviru Kapitalnog projekta Uređenje odlagališta otpada Pavlovac, predviđena su sredstva za troškove završnih radova na sanaciji odlagališta – 12.028,63 € (skupina 42), te sredstva za konzultantske usluge, usluge monitoringa i izrade godišnjeg izvještaja o stanju odlagališta – 37.500,63 € (skupina 32). 


Program 1025 Gospodarenje imovinom
- U sklopu Aktivnosti Pričuva i drugi troškovi gradskih stanova planirana su sredstva za troškove električne energije, pričuve i održavanja gradskih stanova -  15.300,00 €.
- U okviru Aktivnosti Održavanje poslovnih prostora u vlasništvu Grada, planirana su sredstva za troškove električne energije i vode za poslovne prostore koji su u vlasništvu Grada Slunja ili su mu dati na korištenje, troškove održavanja poslovnih prostora, te energetskog certificiranja poslovnih prostora – 15.900,00 €.   
- U okviru Aktivnosti Internet na javnim površinama planirano je 10.000,00 € za troškove interneta kojim građanima osiguravamo besplatno korištenje bežičnog interneta na javnim površinama u našem gradu. 
- U okviru Kapitalnog projekta Razvojni centar Slunj planirano je 32.000,00 € za izmjene idejnog rješenja Razvojnog centra Slunj.
- Kapitalnim projektom Ulaganja u poslovne prostore u vlasništvu Grada predviđeno je 30.000,00 € za nabavu i postavljenje platforme za invalide kod ulaza u poslovne prostore na Trgu dr. Franje Tuđmana 14 (prostor u kojem je Općinski sud). Projekt se planira kandidirati za sufinanciranje Ministarstvu hrvatskih branitelja RH, te očekujemo njihovu pomoć u iznosu do 10.000,00 €.
- U potpunosti ukidamo planirana sredstva u okviru Kapitalnog projekta Energetska obnova zgrade u Školskoj ulici br. 1. Napominjem da je Grad ovaj projekt kandidirao na natječaj za sufinanciranje iz europskih sredstava, te projekt planiramo u proračunu za 2027. godinu.
- U okviru Kapitalnog projekta Slunj Smart City predviđena su sredstva za daljnja ulaganja u projekt jedinstvenog digitalnog sustava grada Slunja, kao i sredstva za održavanje  uspostavljenog sustava naplate parkiranja i ulaza na novi most i šetnicu u Rastokama.  Na skupini 32 Materijalni rashodi i 34 Financijski rashodi planirana su sredstva za tekuće troškove projekta, od troškova održavanja, popravaka i nadzora Internet mreže – cca 25.000,00 €, troškova najma web kioska  za prodaju parkirnih karti i najma druge potrebne opreme – cca 37.000,00 €, troškova angažiranja radnika koji će raditi na kontroli sustava za vrijeme turističke sezone – cca 70.000,00 €,  računalne i ostale usluge – cca 39.000,00 €, premije osiguranja – cca 2.000,00 €, te bankarske usluge – cca 8.000,00 €.
Na skupini 42 Rashodi za nabavu proizvedene dugotrajne imovine planirana su sredstva za nabavu dodatne opreme i računalnih programa za video nadzor – cca 21.000,00 €. Planirana sredstva za nabavu opreme za poboljšanje kibernetičke sigurnosti u potpunosti ukidamo obzirom nije bilo natječaja na koji smo planirali kandidirati ovu opremu. 
- U okviru Kapitalnog projekta Kupnja poslovnih prostora, zemljišta i druge imovine planirano je 5.000,00 € za troškove priključka električne energije za mobilni objekt na gradskom kupalištu.
- U okviru Tekućeg projekta Provedba krovnog interpretacijskog plana, planirano je 13.000,00 € za daljnju nabavu i postavljanje interpretacijskih alata na nekoj od predviđenih dionica. Za ovaj projekt očekujemo sufinanciranje Karlovačke županije sa 4.000,00 €.

Promjenu pokazatelja imamo kod slijedećeg projekta:
	Aktivnost/ projekt
	Naziv
	pokazatelj
	2026.

	K100033
	Razvojni centar Slunj
	radovi
	Izmjena idejnog rješenja Razvojnog centra Slunj

	K100081
	Energetska obnova i uređenje zgrade u Školskoj ulici k.br.1
	radovi
	-




Program 1026 Ostale potrebe komunalnog gospodarstva i stanovanja
- U sklopu Aktivnosti Osiguranje kvalitetne vode za piće osiguravamo sredstva za sufinanciranje 50% cijene prijevoza vode građanima na područjima gdje nema vodovodne mreže.
- U okviru Aktivnosti Sterilizacija pasa i mačaka planiramo 5.000,00 € za sufinanciranje troškova sterilizacije pasa i mačaka.
- U okviru Kapitalnog projekta Opremanje komunalnog društva Lipa d.o.o. Slunj planirana su sredstva pomoći Lipi d.o.o. s osnova sufinanciranja troškova nabave klima uređaja za mrtvačnice u Cvitoviću, Nikšiću i Lađevcu – 5.000,00 €. 
- U okviru Kapitalnog projekta Očuvanje spomeničke baštine ukidamo planirana sredstva pomoći s osnova sufinanciranja obnove i uređenja građevina koje se smatraju kulturnim dobrom ili se nalaze unutar kulturno-povijesne jezgre grada Slunja, obzirom je korisnik s kojim smo imali potpisani ugovor o sufinanciranju odustao od povlačenja sredstava. 
- U okviru Aktivnosti Dom za starije i nemoćne – podružnica Slunj planirana su sredstva pomoći Karlovačkoj županiji za sufinanciranje troška komunalnog doprinosa za rekonstrukciju i uređenje prostora u kojem se planira otvoriti podružnica doma za starije i nemoćne u Slunju – 16.200,00
- Tekući projekt Poboljšanje kvalitete života uz slunjske rijeke ima za cilj uređenje dijela obale na Korani kroz nadogradnju i opremanje gradskog kupališta u svrhu edukacije i promocije ribarstva. Projekt je kandidiran na natječaj FLAG-a, za sufinanciranje iz europskih sredstava iz Fonda za pomorstvo, ribarstvo i akvakulturu, te iz nacionalnih sredstava. Vrijednost projekta je 113.416,25 €, a njegova bi provedba išla kroz 3 godine. Projektom su obuhvaćena ulaganja u gradsko kupalište, postavljanje interpretacije, provođenje edukacija, akcija čišćenja, događanja i slično. 
Za 2026. godinu predviđeni su troškovi u ukupnom iznosu 73.400,00 €, i to za uređenje dijela platoa (izgradnja zaštitnog zida) i postavljanje 3 sjenice na gradskom kupalištu na Korani.
- Novi je projekt Crošnjica kojim se planira sadnja drveća, grmlja i drugih sadnica na manjim javnim površinama. Projekt se financira iz Europske unije – 10.673,00 €, a učešće Grada Slunja je osigurano kroz angažman zaposlenih na projektu – 4.158,00 € (dio plaće djelatnika koji su angažirani na projektu će se samo evidentirati na projektu, nema nikakvih uvećanja plaće). Troškovi projekta obuhvaćaju pripremu terena za sadnju drveća, grmlja i drugog zelenila, troškove materijala za radionice, troškove hrane i pića za sudionike na radionicama i sadnji zelenila, nabavu opreme (stol, klupe, ograda), te ostale usluge.

Za program ostalih potreba komunalnog gospodarstva i stanovanja mijenjaju se pokazatelji kod slijedećih projekata:
	Aktivnost/ projekt
	Naziv
	pokazatelj
	2026.

	K100055
	Opremanje komunalnog društva Lipa d.o.o.
	potpora
	Potpora za nabavu klima uređaja za mrtvačnice u Cvitoviću, Nikšiću i Lađevcu

	K100086
	Očuvanje spomeničke baštine
	Broj korisnika pomoći
	-

	T100022
	Dom za starije i nemoćne – podružnica Slunj
	potpora
	Potpora Karlovačkoj županiji za podmirenje troška komunalnog doprinosa – 16.200,00 €

	T100029
	Crošnjica
	Broj zasađenih sadnica
	342





Program 1027 Razvoj prometa
[bookmark: _Hlk182392696]- U okviru Aktivnosti Subvencioniranje linijskog prijevoza, u potpunosti ukidamo prvotno planirana sredstva za subvencioniranje linijskog prijevoza Karlovačke županije. Linijski prijevoz na području Karlovačke županije je krenuo sa 01. listopadom 2026. godine, no za ovu godinu nemamo obveze sufinanciranja troškova. Subvencioniranje linijskog prijevoza kreće od 2027. godine.
- U okviru Tekućeg projekta Plan održive prometne mobilnosti planirana su sredstva za izradu novog elaborata za uređenje prometa u Rastokama – 10.000,00 €.



Program 1028 Zaštita, očuvanje i unapređenje zdravlja
- U okviru Aktivnosti Poliklinika Suvag Karlovac, Grad Slunj osigurava 13.300,00 € za troškove organizacije rada stručnog logopedskog osoblja Poliklinike Suvag Karlovac u Slunju.



Program 1029 Razvoj i upravljanje sustava vodoopskrbe, odvodnje i zaštite voda
- U sklopu Kapitalnog projekta Izgradnja vodoopskrbnog sustava, planirane su kapitalne pomoći za izgradnju vodovoda u iznosu  90.230,00 €.  
Osigurana su sredstva za sufinanciranje radova na izgradnji vodoopskrbnog cjevovoda na relaciji Nikšić – Cerovac – 45.670,00 €, sredstva za sufinanciranje radova izgradnje solarne elektrane na vodocrpilištu Slunjčica – 27.500,00 €, te sredstva za sufinanciranje programa smanjenja gubitaka vode kroz ugradnju crpne stanice Cvitović – 10.000,00 €. 
Osigurana su i sredstva za završetak izrade projektne dokumentacije vodoopskrbnog cjevovoda Grgić Križ – Dubrava – Salopek Luke – 2.400,00 €, te za izradu projektne dokumentacije za hidrostanicu Gornja Glina – 4.660,00 €. 

- U sklopu Kapitalnog projekta Izgradnja sustava odvodnje smanjujemo planirane kapitalne pomoći s osnova sufinanciranja izgradnje uređaja za pročišćavanje otpadnih voda sa 275.000,00 € na 100.000,00 €, obzirom na planirano izvođenje radova i povlačenje sredstava do kraja ove godine. Ovdje su planirana i sredstva za trošak revizije armirano betonske geotehničke konstrukcije za uređaj za pročišćavanje otpadnih voda – 5.400,00 €, te sredstva za pravno praćenje izvršenja ugovora o financiranju i gradnji uređaja za pročišćavanje otpadnih voda -2.380,00 €.  
Podsjećam da je izgradnja uređaja za pročišćavanje otpadnih voda odobrena za sufinanciranje iz sredstava Nacionalnog plana oporavka i otpornosti i pomoći Hrvatskih voda, koji osiguravaju 90% potrebnih sredstava, dok Grad Slunj treba osigurati preostalih 10% sredstava. 


Program 1030 Demografske mjere
- U okviru Aktivnosti Stambeno zbrinjavanje mladih obitelji planirana  su sredstva financijskih potpora mladim obiteljima za stambeno zbrinjavanje. Pomoći za stambeno zbrinjavanje koje se odobravaju iz gradskih sredstava planirane su u iznosu 20.000,00 € (izvor višak prihoda iz prethodnih godina).
Ministarstvo poljoprivrede, šumarstva i ribarstva također potiče stambeno zbrinjavanje mladih obitelji, pogotovo obitelji koje imaju poljoprivredna gospodarstva, na način da svoja sredstva veže uz odobrene gradske potpore, te tu planiramo i 20.000,00 € potpora iz njihovih sredstava.
Napominjem da je pod izvorom viškovi prihoda planiran i prijenos potpora Ministarstva poljoprivrede obiteljima koja su gradska sredstva potpore ostvarila prošle godine –9.100,00 €. 
- U okviru Kapitalnog projekta Izgradnja POS-ove zgrade planirana su sredstva za troškove komunalnog doprinosa koji se plaća kod izgradnje novih objekata – 21.000,00 €.
Napominjem da je Agencija za pravni promet i posredovanje nekretninama (APN) nositelj investicije, a Grad Slunj je u obvezi osigurati sredstva za komunalni doprinos i potrebnu komunalnu infrastrukturu.



Glava 02. Dječji vrtić Slunj
Program 1017 Predškolski odgoj
- U okviru Kapitalnog projekta Opremanje Dječjeg vrtića Slunj planirana su sredstva za daljnje opremanje Dječjeg vrtića Slunj potrebnim namještajem, opremom i didaktikom – 34.810,00 €. Projekt je prošao na natječaju Ministarstva demografije i useljeništva, te od njih očekujemo sufinanciranje sa 24.400,00 €.



Proračunski korisnik 27556 Dječji vrtić Slunj
Program 1017 Predškolski odgoj
Kroz Program Predškolski odgoj iskazan je cjelokupni financijski plan Dječjeg vrtića Slunj u iznosu 1.415.912,01 €. Grad Slunj za redovan rad Dječjeg vrtića u 2026. godini osigurava ukupno 756.011,00 €, dok razliku od 659.901,01 € osigurava Dječji vrtić Slunj iz svojih vlastitih prihoda, viškova prihoda i pomoći. 

- U sklopu Aktivnosti Odgojno, administrativno i tehničko osoblje, planirana su sredstva za redovan rad vrtića u Slunju. Osigurana su sredstva za plaće i materijalna prava zaposlenih – 794.696,00 € (skupina 31), te materijalne rashode koji uključuju troškove energije, nabavke materijala i namirnica, didaktički materijal, usluge održavanja objekta,  zdravstvene preglede zaposlenih, komunalne usluge, usluge telefona, pošte, računalne usluge i slično – 154.379,00 € (skupina 32). Napominjem da se ovim izmjenama povećavaju rashodi za zaposlene za 28.500,00 € i to prvenstveno zbog troškova otpremnina djelatnica koje odlaze u mirovinu. Grad Slunj za ovu aktivnost osigurava 658.411,00 €, bazirajući se na razlici ekonomske cijene smještaja u vrtić i cijene koju plaćaju roditelji, te na pokrivanju troškova otpremnina. 
- U okviru Aktivnosti Područno odjeljenje dječjeg vrtića u Rakovici planirana su sredstva za rad područnog odjeljenja vrtića u Rakovici, pri čemu su potrebna sredstva osigurana kroz sufinanciranje roditelja za uslugu smještaja djece u područnom odjeljenju vrtića u Rakovici (50.000,00 €), pomoći Općine Rakovica (294.833,00 €), pomoći nadležnog Ministarstva za nabavu didaktike (1.024,00 €), donacija (500,00 €), te iz tekućih državnih pomoći koje Grad Slunj ostvaruje za fiskalnu održivost dječjih vrtića (97.600,00 €).
- Kapitalnim projektom Opremanje Dječjeg vrtića Slunj planirano je 1.000,00 € za ulaganja u opremu u objektu vrtića u Slunju.
- Kapitalnim projektom Opremanje Dječjeg vrtića u Rakovici planirano je 11.880,01 € za ulaganja u opremu u objektu vrtića u Rakovici. 
- Dječji vrtić Slunj prijavio se kao partner na projekt „Rastimo zajedno“ u okviru poziva „Osiguranje povećanog sudjelovanja u ranom i predškolskom odgoju i obrazovanju“, čiji je nositelj Grad Novska. Cilj projekta je pružanje podrške uključivanju djece iz ranjivih skupina u programe ranog predškolskog odgoja i obrazovanja, te jačanje kapaciteta vrtića za rad s djecom s teškoćama u razvoju. Za projekt je predviđeno financiranje iz sredstava Europskog socijalnog fonda plus i sredstava nacionalnog sufinanciranja, a planirano trajanje projekta je 24 mjeseca – od 01.09.2026. do 31.08.2028. godine. Troškovi za 2026. godinu planiraju se u ukupnom iznosu 10.000,00 €, te obuhvaćaju troškove plaća i materijalnih prava zaposlenih. Napominjem da su roditelji, čija su djeca uključena u projekt, oslobođeni plaćanja smještaja u vrtiću. 
Za projekt Rastimo zajedno očekuju se slijedeći pokazatelji: 
	Aktivnost/ projekt
	Naziv
	pokazatelj
	2026.

	T100028
	Rastimo zajedno
	Broj djece uključenih u program
	11






Glava 3. Pučko otvoreno učilište Slunj
Proračunski korisnik 27564 Pučko otvoreno učilište Slunj
Program 1019 Redovna djelatnost Pučkog otvorenog učilišta Slunj
Financijski plan Pučkog otvorenog učilišta Slunj iznosi  155.348,24 €. Grad Slunj za rad Pučkog otvorenog učilišta osigurava 114.859,42 €, dok Pučko iz svojih vlastitih sredstava, prenesenih viškova iz prethodnih godina i pomoći osigurava 40.488,82 €. 
[bookmark: _Hlk118711002]- U sklopu Aktivnosti Stručno, administrativno i tehničko osoblje, osigurana su sredstva za plaće i materijalna prava zaposlenih – 62.300,00 € (skupina 31), materijalne rashodi koji uključuju troškove energije, nabavke uredskog materijala, usluge održavanja objekta i opreme,  komunalne usluge, usluge telefona, pošte, računalne usluge i slično – 33.165,74 € (skupina 32), te bankarske i ostale financijske usluge  -200,00 € (skupina 34). 
- U okviru Aktivnosti Dani Grada Slunja, planirana sredstva za troškove organizacije manifestacije Dani Grada Slunja 2026. godine smanjujemo sa 30.500,00 € na 13.505,00 €. Razlog smanjenja je taj što je dio troškova organizacije (troškove glazbenih izvođača) preuzeo Grad Slunj kroz projekt Gradovi prijatelji. 
U planiranih 13.505,00 € osigurana su sredstva za zaštitarsku službu, najam razglasa i rasvjete, troškove dopreme i slaganja bine, reprezentaciju i slično. 
- U okviru Aktivnosti Slunjske mažoretkinje, osigurana su sredstva za naknadu voditeljici mažoretkinja, nabavu potrebne opreme za mažoretkinje, troškove članarina i kotizacija, te reprezentaciju. 
- U okviru Aktivnosti Izložbe i izdavaštvo  planirano je 2.000,00 € za troškove postavljanja izložbi.  
- Sredstva za Aktivnost Dječji maskenbal  svode se na realizirane troškove -  1.302,68 €.  Troškovi obuhvaćaju nagrade za najbolje maske, angažman animatora, troškove  reprezentacije i slično.
- U okviru Aktivnosti Fotografski susreti „Nikola Živčić“ planirano je 3.500,00 € za organizaciju spomenute manifestacije, a osigurana su sredstva za tisak pozivnica, plakata, programske knjižice i fotografija u velikim formatima, isplatu nagrada fotografima i reprezentaciju.
- U okviru Aktivnosti Glazbeno-scenski događaji planirana su sredstva za troškove organizacije nekoliko glazbeno-poetskih večeri, organizacije Folklornih susreta, događanja za advent i slično - 14.885,94 €.  Ovdje su planirana sredstva za nastup izvođača, najam razglasa i rasvjete, uslugu zaštitarske službe, uslugu slaganja bine, te reprezentaciju.  
- Kroz Aktivnost Kazališne predstave i kino projekcije planirano je 12.400,00 € za troškove gostovanja hrvatskih kazališta sa predstavama, te prikazivanja kino projekcija. 
- U okviru Kapitalnog projekta Ulaganja u zgradu Pučkog otvorenog učilišta smanjuju se planirana sredstva na 4.377,38 €, koja sredstva su namijenjena zamjeni vrata na uredima i uređenju zidova. Planirana sredstva za uređenje jedne prostorije u spremište se ukidaju obzirom se odustalo od projekta Bibliokombi, za koji je trebalo urediti spremište.
- U okviru Kapitalnog projekta Opremanje Pučkog otvorenog učilišta planirana su sredstva za nabavu potrebne opreme (2 računala) i računalnog programa za obradu e-računa – 3.651,50 €. 
Za projekt Ulaganja u zgradu Pučkog otvorenog učilišta Slunj mijenjaju se pokazatelji:
	Aktivnost/ projekt
	Naziv
	pokazatelj
	2026.

	K100039
	Ulaganja u zgradu Pučkog otvorenog učilišta Slunj
	radovi
	Zamjena vrata na uredima





Glava 4. Knjižnica i čitaonica Slunj
Proračunski korisnik 42627 Knjižnica i čitaonica Slunj
Program 1018 Redovna djelatnost Knjižnice i čitaonice Slunj
Kroz Program Redovna djelatnost Knjižnice i čitaonice Slunj iskazan je cjelokupni financijski plan Knjižnice i čitaonice Slunj. Planirana sredstva smanjuju se sa 231.019,01 € na 41.481,01 €. Razlog ovako velikog pada financijskog plana je sporazumni raskid ugovora o dodjeli sredstava za projekt „Bibliokombi – znanje na kotačima“. 
Grad Slunj je za rad Knjižnice osigurao 31.560,00 €. Knjižnica i čitaonica iz svojih vlastitih sredstava, prenesenih viškova i pomoći osigurava 9.921,01 €. 

- U sklopu Aktivnosti Stručno, administrativno i tehničko osoblje, osigurana su sredstva za plaće i materijalna prava zaposlene djelatnice – 12.100,00 € (skupina 31), materijalne rashode koji uključuju troškove naknade v.d. ravnatelju, uslugu student servisa radi zamjene za knjižničarku, nabavke uredskog materijala, usluge održavanja opreme,  usluge telefona, pošte, računalne usluge i slično – 16.121,01 € (skupina 32), te ostale financijske usluge  - 200,00 € (skupina 34).
- U sklopu Aktivnosti Kulturna događanja, planira se 2.900,00 € za troškove obilježavanja Noći knjige, Mjeseca hrvatske knjige, predstavljanja novih književnih djela, organiziranja radionica za djecu i slično. 
- Kapitalnim projektom Opremanje knjižnice planirano je 9.375,00 € za nabavku novih knjiga, 500,00 € za nabavu potrebne uredske opreme, te 285,00 € za nabavu računalnog programa za obradu e-računa. 
- U potpunosti se ukidaju sva planirana sredstva u okviru kapitalnog projekta Bibliokombi – znanje na kotačima.  
Za kapitalni projekt Bibliokombi – znanje na kotačima mijenjaju su pokazatelji:
	Aktivnost/projekt
	Naziv
	pokazatelj
	2026.

	K100091
	Bibliokombi – znanje na kotačima
	Broj održanih radionica 
	-

